open-index/open-wikipedia-markdown huggingface dataset:
Εκλεκτικός αναστολέας επαναπρόσληψης σεροτονίνης

Οι **εκλεκτικοί αναστολείς επαναπρόσληψης σεροτονίνης** (ΕΑΕΣ - SSRIs) είναι μια κατηγορία φαρμάκων που χρησιμοποιούνται ως αντικαταθλιπτικά για τη θεραπεία της μείζονος καταθλιπτικής διαταραχής και των διαταραχών άγχους.

Ο ακριβής μηχανισμός δράσης των ΕΑΕΣ είναι άγνωστος. Πιστεύεται ότι αυξάνουν το εξωκυτταρικό επίπεδο του νευροδιαβιβαστή σεροτονίνη περιορίζοντας την επαναπορρόφησή του (επαναπρόσληψή του) στο προσυναπτικό κύτταρο, αυξάνοντας το επίπεδο σεροτονίνης στη συναπτική σχισμή που είναι διαθέσιμη για σύνδεση με τον μετασυναπτικό υποδοχέα. Έχουν ποικίλους βαθμούς επιλεκτικότητας για τους άλλους μεταφορείς μονοαμίνης, με τους αμιγείς ΕΑΕΣ να έχουν ασθενή συγγένεια με τους μεταφορείς νορεπινεφρίνης και ντοπαμίνης.

Οι ΕΑΕΣ είναι τα ευρύτερα συνταγογραφούμενα αντικαταθλιπτικά σε πολλές χώρες. Η αποτελεσματικότητα τους σε ήπιες ή μέτριες περιπτώσεις κατάθλιψης έχει αμφισβητηθεί και μπορεί να αντισταθμιστεί από τις παρενέργειες.

## Παρενέργειες
Τα αντικαταθλιπτικά τύπου ΕΑΕΣ μπορούν να προκαλέσουν διάφορους τύπους σεξουαλικής δυσλειτουργίας όπως ανοργασμία, στυτική δυσλειτουργία, μειωμένη λίμπιντο, απώλεια αισθητικότητας ή μειωμένη αισθητικότητα των γεννητικών οργάνων και σεξουαλική ανηδονία (ανηδονικό οργασμό) εξ ου και η ονομασία σεξουαλική δυσλειτουργία μετά από χρήση εκλεκτικών αναστολέων επαναπρόσληψης σεροτονίνης.

Μετααναλύσεις με τυχαιοποιημένες κλινικές δοκιμές μικρής διάρκειας έχουν διαπιστώσει ότι η χρήση ΕΑΕΣ σχετίζεται με υψηλότερο κίνδυνο αυτοκτονικής συμπεριφοράς σε παιδιά και εφήβους.

## Παραπομπές


Κατηγορία:Φάρμακα
Κατηγορία:Αντικαταθλιπτικά
Ματεό Τραμονί

Ο **Ματεό Τραμονί** (γαλλικά: *Mattéo Tramoni*, γεννημένος στις 20 Ιανουαρίου 2000) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για λογαριασμό της γαλλικής ΑΚ Αζαξιό, στη Λιγκ 2.

## Επαγγελματική καριέρα
Ο Τραμονί πραγματοποίησε το επαγγελματικό ντεμπούτο του με τα χρώματα της ΑΚ Αζαξιό σε μία εντός έδρας επικράτηση με σκορ 3-0, στα πλαίσια της Λιγκ 2, απέναντι στη Βαλανσιέν ΦΚ, στις 19 Σεπτεμβρίου 2017, σε ηλικία 17 ετών. Πέτυχε το πρώτο του τέρμα ως επαγγελματίας κατά τη διάρκεια νίκης με σκορ 2–0 επί της Φουτμπόλ Μπουρ-αν-Μπρες Περονά 01, στις 29 Σεπτεμβρίου 2017.

## Παραπομπές


## Εξωτερικοί Σύνδεσμοι
* 
* 
* 
* 

Κατηγορία:Μέσοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Λιγκ 2
Κατηγορία:Κορσικανοί ποδοσφαιριστές
Γεώργιος ΣΤ΄

Ο **[[Γεώργιος ΣΤ΄ του Ηνωμένου Βασιλείου|Γεώργιος ΣΤ΄]]** (1895-1952) ήταν Βασιλιάς της Μεγάλης Βρετανίας, της Ιρλανδίας και των Βρετανικών Κτήσεων από το 1936 έως το 1952 και τελευταίος Αυτοκράτορας της Ινδίας από το 1936 έως το 1948.

Ως **Γεώργιος ΣΤ΄** έγιναν γνωστοί και οι παρακάτω:

* Γεώργιος ΣΤ΄ της Γεωργίας (πέθανε το 1313), βασιλιά της Γεωργίας από το 1311
* Γεώργιος ΣΤ΄ του Ιμερέτι (πέθανε το 1722), γεωργιανός ευγενής, βασιλιάς του Ιμερέτι από το 1702 έως το 1707
* Γεώργιος ΣΤ΄ της Αρμενίας (1868-1954), καθολικός (πατριάρχης) της Αρμενικής Αποστολικής Εκκλησίας από το 1945 έως το 1954
* Γέφυρα του Βασιλιά Γεώργιου ΣΤ΄, μια γέφυρα πάνω από τον ποταμό Ντι στο Αμπερντίν της Σκωτίας.
Έλεν Όμπιρι

Η **Έλεν Ονσάντο Όμπιρι** (*Hellen Onsando Obiri*, γεν. 13 Δεκεμβρίου 1989) είναι Κενυάτισσα αθλήτρια του στίβου, συγκεκριμένα δρομέας μεσαίων-μεγάλων αποστάσεων, έχοντας κατακτήσει τρία Ολυμπιακά μετάλλια.

Έχει κερδίσει το ασημένιο μετάλλιο στα 5.000 μέτρα γυναικών στους Ολυμπιακούς Αγώνες 2016, με χρόνο 14:29.77.

Το χρυσό μετάλλιο κέρδισε στο Παγκόσμιο Πρωτάθλημα Στίβου 2017, στα 5.000 μέτρα γυναικών, ενώ το χάλκινο είχε κερδίσει 4 χρόνια πριν στο Παγκόσμιο Πρωτάθλημα Στίβου 2013 στα 1.500 μέτρα.

Στο Παγκόσμιο Πρωτάθλημα Κλειστού Στίβου 2012 κατέκτησε το χρυσό μετάλλιο στα 3.000 μέτρα γυναικών, με χρόνο 8:37.16. Δύο χρόνια μετά, στο Παγκόσμιο Πρωτάθλημα Κλειστού Στίβου 2014 κατέκτησε το ασημένιο και δεν μπόρεσε να υπερασπιστεί τον τίτλο της, ενώ η Γκενζέμπε Ντιμπάμπα της άρπαξε το χρυσό μετάλλιο.
Έχει και τον τίτλο των 5.000 μέτρων και στους Κοινοπολιτειακούς Αγώνες 2018.

## Ατομικά ρεκόρ

## Παραπομπές


## Εξωτερικοί σύνδεσμοι
 

Κατηγορία:Κενυάτες αθλητές του στίβου
Κατηγορία:Κενυάτες Ολυμπιονίκες
Κατηγορία:Δρομείς μεσαίων αποστάσεων
Κατηγορία:Δρομείς μεγάλων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Νικητές Diamond League
Μάργκαρετ Κιπκεμπόι

Η **Μάργκαρετ Σελίμο Κιπκεμπόι** (γεν. 9 Φεβρουαρίου 1993) είναι Κενυάτισσα δρομέας μεγάλων αποστάσεων. Συμμετείχε στο αγώνισμα των 5000 μέτρων γυναικών στο Παγκόσμιο Πρωτάθλημα Στίβου 2017, ενώ κέρδισε το το ασημένιο μετάλλιο στο Παγκόσμιο Πρωτάθλημα του 2019 και το χάλκινο στα 10000 μέτρα στο 2022 στο Όρεγκον.

## Παραπομπές


## Εξωτερικοί σύνδεσμοι
* Η 

Κατηγορία:Κενυάτες αθλητές του στίβου
Κατηγορία:Δρομείς μεγάλων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αρχαία Καρχηδόνα

Η **Καρχηδόνα** ήταν εμπορική Φοινικική επαρχία η οποία δημιουργήθηκε από τους ίδιους τους Φοίνικες και είχε τη δική της διοίκηση. Τους πρώτους αιώνες παρουσίας της είχε σημαντικές εμπορικές συναλλαγές με πολλές περιοχές της Μεσογείου. Τον 5ο π.Χ. αιώνα η Καρχηδόνα άρχισε τις πολεμικές επιχειρήσεις κατακτώντας τη Νότια και Κεντρική Ισπανία και τμήματα της Βόρειας Αλγερίας αλλά και την Κορσική. Με την έναρξη του Β' Καρχηδονιακού Πολέμου το 218 π.Χ. μεταξύ Καρχηδόνας και Ρώμης, η Καρχηδόνα κέρδισε αρκετές μάχες με τον γνωστό στρατηγό Αννίβα όπως την Μάχη του ποταμού Τρεβία, την Μάχη της λίμνης Τρασιμένης και την Μάχη των Καννών. Ο φημισμένος στρατηγός Αννίβας έφτασε έξω από τα τείχη της Ρώμης το 218 π.Χ. αλλά αποφάσισε να κατακτήσει την Νότια Ιταλία, Σικελία και Σαρδηνία διότι δεν υπήρχαν ρωμαϊκά στρατεύματα στην περιοχή. Το 202 π.Χ. η Καρχηδόνα ηττήθηκε στη Μάχη της Ζάμας χάνοντας τις περισσότερες κτήσεις περιορίζοντας τα σύνορα της γύρω από την Καρχηδόνα. Το 146 π.Χ. καταστράφηκε ολοσχερώς η Καρχηδόνα και άρχισε μια νέα εποχή για το Ρωμαϊκό κράτος.

## Παραπομπές


Κατηγορία:Ιστορία της Μεσογείου
Κατηγορία:Φοίνικες
Κατηγορία:Καρχηδόνα
Κατηγορία:Αρχαιοελληνική γεωγραφία της Βόρειας Αφρικής
Μεγάλη Φωτιά του Βουκουρεστίου

Το Μάρτιο του 1847, ξέσπασε στο Βουκουρέστι μεγάλη πυρκαγιά, που προκάλεσε το θάνατο 15 ανθρώπων και τη καταστροφή του ενός τρίτου της πόλης. Η πυρκαγιά αυτή είναι η μεγαλύτερη στην ιστορία του Βουκουρεστίου και είναι γνωστή ως **Μεγάλη Φωτιά του Βουκουρεστίου** (στα ρουμάνικα: **Focul cel mare**).

Μετά την πυρκαγιά τα μικρά ξύλινα σπίτια των περιοχών που κάηκαν αντικαταστάθηκαν με διώροφα πέτρινα σπίτια, στο πρώτο όροφο των οποίων υπήρχαν μαγαζιά και αποθήκες εμπόρων και τεχνιτών ενώ στο δεύτερο οι κατοικίες τους, κατά το πρότυπο της Αυστρίας.

## Παραπομπές


Κατηγορία:Βουκουρέστι
Κατηγορία:Πυρκαγιές
Φτερωτός Θεός

Το **Φτερωτός Θέος** (τούρκικα: *Erkenci Kuş*, γνωστό κι ως *Πρώϊμο Πουλί*) είναι ο τίτλος μιας δημοφιλούς τουρκικής σαπουνόπερας. Το σενάριο επιμελούνται οι Ασλί Ζενγκίν και Μπανού Ζενγκίν Τακ. Είναι ένα ρομαντικό και κωμικό σήριαλ. Η σειρά έκανε πρεμιέρα στην ελληνική τηλεόραση στον τηλεοπτικό σταθμό ΣΚΑΪ στις 8 Ιουλίου 2019, με καθημερινό διπλό επεισόδιο, αντικαταστώντας το *[[Survivor Ελλάδας (2019)|Survivor Ελλάδα - Τουρκία]]*.

## Υπόθεση
Η ιστορία ξεκινά με τη Σανέμ (Ντεμέτ Οζντεμίρ), που ανοίγει κάθε πρωί, στη θέση του πατέρα της, Νιχάτ (Μπεράτ Γενιλμέζ), το μπακάλικο που ανήκει στην οικογένειά της, καθώς εκείνος από μικρή ηλικία, τις πολύ πρωινές ώρες, υποφέρει από δύσπνοια. Η Σανέμ είναι ένα αγνό, λαϊκό κορίτσι που έχει όνειρο να γίνει συγγραφέας αναγκάζεται από τους γονείς της να πιάσει δουλειά στην διαφημιστική εταιρία που δουλεύει η αδερφή της Λεϊλά (Οζνούρ Σερτσελέρ) για να μην παντρευτεί τον παιδικό της φίλο Ζεμπερτζέτ (Τσιχάν Ερτζάν), ο οποίος είναι ερωτευμένος από παιδί μαζί της. Στην εταιρία θα την εκμεταλλευτεί ο μικρός γιος του αφεντικού Εμρέ Ντιβίτ (Μπιράντ Τουντζά) με σκοπό να καταστρέψει την εταιρία που τώρα έχει τα ηνία της ο μεγάλος του αδερφός Τζαν (Τζαν Γιαμάν). Ο Τζαν είναι ένας όμορφος, περιπετειώδης νέος, λάτρης των σπορ και της φύσης, που λατρεύει να περνά χρόνο μακριά από την κοντόφθαλμη λογική της ζωής στην πόλη. Αυτό που δεν υπολογίζει ο Εμρέ είναι πως η Σανέμ ερωτεύεται τον Τζαν. Ανάμεσα στον Τζαν και τη Σανέμ θα δημιουργηθεί ένας ιδιαίτερος δεσμός γεμάτος περιπέτειες και βαθιά συναισθήματα.

## Χαρακτήρες

## Επεισόδια

## Εξωτερικοί σύνδεσμοι
*

## Παραπομπές


Κατηγορία:Τουρκικές τηλεοπτικές σειρές
Νταν Όλσον

Ο **Νταν Όλσον** (Dan Sten Olsson) γεννήθηκε τον Φεβρουάριο του 1947, είναι από τη Σουηδία και είναι δισεκατομμυριούχος επιχειρηματίας, ιδιοκτήτης της πλειοψηφίας (κατέχει ποσοστό 51%) της Stena Sphere και πρόεδρος της από το 1983.

Είναι γιός του Στεν Άλλαν Όλσον, ιδρυτή της Stena Sphere. Έχει δύο αδέρφια, τον Στέφαν Στεν Όλσον και τη Μάντελεϊν Όλσον Έρικσον, τα οποία κατέχουν ποσοστά 24.5% και 18.5% αντίστοιχα.

Ο Όλσον είναι πτυχιούχος του τμήματος επιχειρήσεων, οικονομικών και δικαίου, του πανεπιστημίου του Γκέτεμποργκ.

Είναι παντρεμένος και ζει στο Γκέτεμποργκ, της Σουηδίας.

## Παραπομπές


Κατηγορία:Σουηδοί επιχειρηματίες
Μαξιμιλιάν Λους

Ο **Μαξιμιλιάν Λους** (, 13 Μαρτίου 1858, Παρίσι — 6 Φεβρουαρίου 1941, Παρίσι) ήταν γάλλος νεο-ιμπρεσιονιστής ζωγράφος. Γνωστός για έργα ζωγραφικής, γραφικά,  εικονογραφήσεις βιβλίων και για τις αναρχικές του δράσεις .

## Βιογραφία και δημιουργικότητα
Ο Μαξιμιλιάν Λους είναι γιος του  του  (1823-1888) και της  (1822-1878). Η οικογένεια ζούσε στο Μονπαρνάς, μια εργατική συνοικία του Παρισιού. Σπούδασε χαρακτική. Το 1872, ο δεκατέσσερις ετών Λούτσε έγινε μαθητής του χαράκτη Ανρί-Θεόφιλο (1824-1897). Αργότερα σπούδασε στο εργαστήριο της Σχολής Καλών Τεχνών της Ακαδημίας της Σουηδίας και του . Μαζί με τον Λουσιέν Πίσσαρο, γιο του καλλιτέχνη Καμίλ Πισαρό, ίδρυσε την ομάδα τέχνης „Groupe de Lagny“ στη Lanya, θέτοντας ως έργο του την ανάπτυξη της θεωρίας χρωμάτων του Σερά και της τεχνικής του διαχωρισμού χρωμάτων. Ο Λους εκτιμά επίσης το έργο του . Από το 1887 εκτός από έργα με τοπία, δημιουργεί και πορτρέτα. .

## Κληρονομιά
Η διατηρημένη δημιουργική κληρονομιά του καλλιτέχνη είναι 4.200 έργα ζωγραφικής και περίπου 3000 σχέδια. Το Μουσείο Ορσέ αξιολογεί τον Luce ως "έναν από τους καλύτερους εκπροσώπους του νεο-ιμπρεσιονιστικού κινήματος".

Το έργο του καλλιτέχνη Παναγία των Παρισίων, που γράφτηκε το 1900, πωλήθηκε σε πλειστηριασμό τον Μάιο του 2011 για 4.200.000 δολάρια, καθορίζοντας ένα ρεκόρ για την Λους. 

## Φωτοθήκη

File:Maximilien Luce Notre-Dame de Paris 1900.jpg|Η Παναγία των Παρισίων (1900)


## Παραπομπές


Κατηγορία:Ιμπρεσιονιστές ζωγράφοι
Κατηγορία:Γάλλοι ζωγράφοι του 19ου αιώνα
Κατηγορία:Γραφίστες
Κατηγορία:Γάλλοι αναρχικοί
Κατηγορία:Γάλλοι ζωγράφοι του 20ού αιώνα
Σπύρος Ξέρας

Ο **Σπύρος Ξέρας** (αλβανικά: Spiro Ksera, Δερβιτσάνη, 1967) είναι Αλβανός πολιτικός Ελληνικής καταγωγής. Ήταν πρώην Υπουργός Εργασίας, Κοινωνικών Υποθέσεων και Ίσων Ευκαιριών της Αλβανίας. Ήταν αρχικά μέλος του Κόμματος Ένωσης Ανθρωπίνων Δικαιωμάτων της ελληνικής μειονότητας, αλλά αργότερα έγινε μέλος του Δημοκρατικού Κόμματος της Αλβανίας.

Γεννήθηκε στην Δερβιτσάνη της Δρόπολης από Έλληνες ντόπιους και σπούδασε μηχανολογία στο Πανεπιστήμιο των Τιράνων. Κατά την περίοδο 2005-2009 εκλέχθηκε νομάρχης του νομού Αργυροκάστρου, στη νότια Αλβανία.

## Παραπομπές


Κατηγορία:Βορειοηπειρώτες
Κατηγορία:Βορειοηπειρώτες πολιτικοί
Κατηγορία:Αλβανοί πολιτικοί
Προσωπολατρία

**Προσωπολατρία** είναι η λατρεία ενός προσώπου από τους άλλους ανθρώπους καθώς παρουσιάζεται με εξιδανικευμένη και ηρωική εικόνα.

Είναι χαρακτηριστικό φαινόμενο των ολοκληρωτικών καθεστώτων, στα οποία ισχύει η προσωπολατρία του ηγέτη, που διαμορφώνεται μέσω τεχνικών προπαγάνδας και τη χρήση των μέσων μαζικής ενημέρωσης, των τεχνών και διαδηλώσεων οργανωμένων από τη κυβέρνηση. Η προσωπολατρία του ηγέτη βασίζεται στην απουσία αμφισβήτησης προς τον ίδιο του και συνδυάζεται με την κολακεία και τον έπαινο προς το πρόσωπό του.

Ο όρος προσωπολατρία χρησιμοποιήθηκε το 1956 από τον Νικίτα Χρουστσόφ στη μυστική ομιλία του, με τίτλο «*Περί της προσωπολατρίας και των συνεπειών της*» (*On the Cult of Personality and Its Consequences*), την τελευταία μέρα του 20ου Συνεδρίου του Κομμουνιστικού Κόμματος της Σοβιετικής Ένωσης, στην οποία αποκήρυξε την προσωπολατρία του Στάλιν. Η εν λόγω ομιλία του Χρουστσόφ θεωρείται ότι αποτέλεσε την αρχή της Αποσταλινοποίησης στη Σοβιετική Ένωση.

## Για περαιτέρω ανάγνωση
*Apor, Balázs, Jan C. Behrends, Polly Jones, and E. A. Rees, eds.= The Leader Cult in Communist Dictatorships: Stalin and the Eastern Bloc (Palgrave Macmillan, 2004). 
*The leader cult in communist dictatorships : Stalin and the Eastern Bloc. Palgrave Macmillan. 2004-10-11. ISBN 978-1403934437.
Heller, Klaus and Jan Plamper, eds. Personality Cults in Stalinism/Personenkulte im Stalinismus (Göttingen: V&R unipress, 2004). 472 pp
*Personality cults in Stalinism / Personenkulte im Stalinismus (1. Aufl ed.). V & R Unipress. 2004. 
*Cohen, Yves (2007). "The cult of number one in an age of leaders" (PDF). Kritika: Explorations in Russian and Eurasian History. 8 (3): 597–634. Retrieved 7 September 2018.
*Gill, Graeme (1984). "Personality cult, political culture and party structure". Studies in Comparative Communism. 17 (2): 111–121.
*Melograni, Piero (1976). "The Cult of the Duce in Mussolini's Italy" (PDF). Journal of Contemporary History. 11 (4): 221–237. Retrieved 7 September 2018.
*Morgan, Kevin. International Communism and the Cult of the Individual Leaders, Tribunes and Martyrs under Lenin and Stalin (2017)
*Paltiel, Jeremy (1983). "The Cult of Personality: Some Comparative Reflections on Political Culture in Leninist Regimes". Studies in Comparative Communism'. 16: 49–64.
*Petrone, Karen. “Cult of Personality”. in Encyclopedia of Russian History, vol 1. pp. 348–350 edited by J. R. Millar (2004).
*Polese, Abel; Horák, Slavomir (2015). "A tale of two presidents: personality cult and symbolic nation-building in Turkmenistan". Nationalities Papers. 43 (3): 457–478.
*Rutland, P. “Cult of Personality”. in The Encyclopedia of Political Science vol 1, p 365; edited by G. T. Kurian (CQ Press, 2011).
Tucker, Robert C. (1979). "The Rise of Stalin's Personality Cult" (PDF). American Historical Review. 84 (2): 347–366. Retrieved 7 September 2018.
*Vassilev, Rossen. “Cult of Personality”. in International Encyclopedia of the Social Sciences (2008) edited by W. A. Darity Jr.

Κατηγορία:Πολιτική ορολογία
Κατηγορία:Δικτατορία
Κατηγορία:Προπαγάνδα
Ρεσέν

Το **Ρεσέν** () είναι μικρή πόλη και πρώην δήμος στον νομό της Λέζα, στη βόρεια Αλβανία. 

## Ιστορία
Στη μεταρρύθμιση της τοπικής αυτοδιοίκησης του 2015, το Ρεσέν έγινε δημοτική ενότητα και έδρα του δήμου Μιρντίτα. Ήταν η διοικητική έδρα της πρώην επαρχίας Μιρντίτα. Ο πληθυσμός κατά την απογραφή του 2011 ήταν 8.803 κάτοικοι. 

## Η πόλη
Ως διοικητική έδρα, η πόλη έχει σχολεία και νοσοκομείο. Μετά την κομμουνιστική εποχή, νέες υποδομές όπως ξενοδοχεία, εστιατόρια και πολιτιστικά κέντρα κατασκευάστηκαν στην περιοχή. Η κύρια οδική σύνδεση από τα σύνορα του Κοσσυφοπεδίου στα Τίρανα και το Δυρράχιο περνά από το Ρεσέν, παρέχοντας καλή συγκοινωνία με την πρωτεύουσα και την Αδριατική. Πριν από τον Β΄ Παγκόσμιο Πόλεμο, η πόλη χαρακτηριζόταν ως μικρός οικισμός, αλλά οι διοικητικές αλλαγές και η άνοδος της εξορυκτικής βιομηχανίας ενίσχυσαν το καθεστώς της πόλης, μολονότι από την πτώση του κομμουνισμού και έπειτα, τα περισσότερα από τα ορυχεία έχουν τεθεί σε αχρηστία. Αυτό έχει ως αποτέλεσμα μαζική μετανάστευση προς τα Τίρανα και άλλα βιομηχανικά κέντρα της χώρας. 

## Θρησκεία
Στην πόλη βρίσκεται καθεδρικός ναός, επισκοπική έδρα της Ρωμαιοκαθολικής Επισκοπής του Ρεσέν, η οποία δημιουργήθηκε το 1996. 

## Αξιοσημείωτοι κάτοικοι
* Αρμπάν Περλάλα (γενν. 1981), καλλιτέχνης χιπ χοπ, συγγραφέας και ηθοποιός 
* Εουτζέντ Μπουσπέπα (γενν. 1984), τραγουδιστής και τραγουδοποιός 

## Παραπομπές


## Εξωτερικοί σύνδεσμοι

* Δήμος Ρεσέν 
* Πύλη τουρισμού της Μιρντίτα

Κατηγορία:Πόλεις της Αλβανίας
Σαρίκα Νέλβις

Η **Σαρίκα Νέλβις** (γεν. 10 Μαΐου 1990) είναι Αμερικανίδα αθλήτρια του στίβου, που εξειδικεύεται στα 60 και 100 μέτρα με εμπόδια.

## Βιογραφία
Γεννήθηκε στο Μέμφις, Τενεσί. Είχε μια δύσκολη παιδική ηλικία, καθώς έχασε και τους δύο γονείς της πριν καν κλείσει τα οκτώ της χρόνια, και η γιαγιά της πέθανε από έμφραγμα. Έτσι, την ανέλαβε η θεία της και χωρίστηκε από τα τρία από τα τέσσερα αδέρφια της.

## Καριέρα
Το 2015, είχε την καλύτερη επίδοση της σεζόν με 12.34. Αυτή η επίδοση αποτελεί την 8η καλύτερη όλων των εποχών. Στο Παγκόσμιο Πρωτάθλημα Στίβου 2015, ωστόσο, ήταν μόνο όγδοη.

Το 2018, με 7.70, είχε την καλύτερη επίδοση περιόδου στα 60 μέτρα με εμπόδια, μαζί με την Κέντρα Χάρισον, και την τρίτη καλύτερη επίδοση όλων των εποχών. Στο Παγκόσμιο Πρωτάθλημα Κλειστού Στίβου 2018 ήταν 4η με 7.86.

## Παραπομπές

## Εξωτερικοί σύνδεσμοι

* Η 
* Σαρίκα Νέλβις, προφίλ like a pro

Κατηγορία:Αμερικανίδες αθλήτριες του στίβου
Κατηγορία:Εμποδιστές
Κατηγορία:Αθλητές στους Παναμερικανικούς Αγώνες 2019
Φέντρικ Ντέικρες

Ο **Φέντρικ Ντέικρες** (γεν. 28 Φεβρουαρίου 1994) είναι Τζαμαϊκανός αθλητής του στίβου, που εξειδικεύεται στο αγώνισμα της δισκοβολίας.

## Καριέρα
Έχει ατομικό ρεκόρ 69.67 μέτρων, που το έκανε στη Στοκχόλμη (2018).

Στον τελικό του Diamond League στις Βρυξέλλες κέρδισε το διαμάντι, με βολή στα 68.67 μέτρα.

Στο μίτινγκ του Ραμπάτ της σειράς IAAF Diamond League για το 2019, έριξε βολή στα 70.78 μέτρα, κάνοντας νέο ατομικό αλλά και εθνικό ρεκόρ. Στο Παγκόσμιο Πρωτάθλημα Στίβου 2019 κατέκτησε το αργυρό μετάλλιο πίσω από τον Ντάνιελ Στοαλ.

## Παραπομπές


Κατηγορία:Τζαμαϊκανοί αθλητές του στίβου
Κατηγορία:Δισκοβόλοι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Γιάννης Καλλιάνος

Ο **Γιάννης Καλλιάνος** (Αθήνα, 5 Νοεμβρίου 1978) είναι Έλληνας παρουσιαστής μετεωρολογικών δελτίων, μαθηματικός και πολιτικός, βουλευτής της Νέας Δημοκρατίας στο Νότιο Τομέα της Β' Αθηνών.

Κατάγεται από το Δρέπανο Αργολίδας. Έχει εργαστεί στην ΕΤ1, την ΝΕΤ και το OPEN TV, αλλά και στους ραδιοφωνικούς σταθμούς Βήμα Fm, Πρώτο Θέμα, Παραπολιτικά κτλ.. Επιπλέον, έχει εργαστεί ως καθηγητής μαθηματικός στην ιδιωτική εκπαίδευση. Σήμερα, εργάζεται στο Mega Channel.

Τον Σεπτέμβριο του 2021 επικρίθηκε από πολιτικά κόμματα και μέσα ενημέρωσης για ανάρτησή του σχετικά με δικαστική υπόθεση που αφορούσε βιασμό ανηλίκου. Τα σχόλιά του ερμηνεύτηκαν ως σεξιστικά και προσβλητικά προς το φερόμενο θύμα. Με νέα δήλωση του ισχυρίστηκε ότι τα λόγια του παρερμηνεύτηκαν.

Στις 16 Οκτωβρίου 2021, ο βουλευτής έγινε στόχος εμπρηστικής επίθεσης στο πολιτικό του γραφείο στην Αργυρούπολη. Από την έκρηξη του εμπρηστικού μηχανισμού προκλήθηκαν υλικές ζημιές στην είσοδο της πολυκατοικίας. Σε ανάρτησή του στο Facebook, ο βουλευτής χαρακτήρισε τους δράστες εχθρούς της δημοκρατίας.

Τον Νοέμβριο του 2024 έγινε άρση της βουλευτικής ασυλίας του Γιάννη Καλλιάνου, ομοφώνως στην ολομέλεια της Βουλής, και παραπέμφθηκε στην κοινοβουλευτική Επιτροπή Δεοντολογίας. Η υπόθεση αφορά σε μήνυση, που είχαν καταθέσει εναντίον του γιατροί, οι οποίοι παρακολουθούσαν τον αποθανόντα πατέρα του.

Στις 27 Ιανουαρίου 2025 έγινε εμπρηστική επίθεση με γκαζάκια στο κέντρο μελέτης που διατηρεί ο Γιάννης Καλλιάνος στην οδό Ανθέων στη Γλυφάδα, από την οποία προκλήθηκαν φθορές στην πρόσοψη. 

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β3΄ Νότιου Τομέα Αθηνών
Κατηγορία:Πολιτικοί Ένωσης Κεντρώων
Κατίνα Φαρασοπούλου

Η **Κατίνα Φαρασοπούλου - Μισαηλίδου** (Ιάσιο Ροδόπης, 14 Φεβρουαρίου 1933 - Ασκητές Ροδόπης, 23 Νοεμβρίου 2019) ήταν Ελληνίδα τραγουδίστρια παραδοσιακών τραγουδιών και αγρότισσα. Ήταν πολύ γνωστή και από την ερμηνεία του παραδοσιακού τραγουδιού *ο Κόνιαλης*, το οποίο ερμηνεύεται στην Τουρκική γλώσσα.

## Βιογραφικά στοιχεία

Καταγόταν από το χωριό Άγιοι Ανάργυροι (σήμερα Αγιρνάς  στη Τουρκία) της Καισάρειας, στην ιστορική περιοχή της Καππαδοκίας. Ομιλούσε Ελληνικά και Τούρκικα, λόγω της τουρκοφωνίας των Ελλήνων της Καππαδοκίας.

Ο πατέρας της Γαβριήλ Φαρασόπουλος, ήταν ιερέας και είχε φοιτήσει στην ιερατική σχολή των Φλαβιανών (Ζιντζίντερε) της Ιεράς Μονής του Τιμίου Προδρόμου στην Καισάρεια. Κατοικούσε στο χωριό Ασκητές Ροδόπης όπου είχαν εγκατασταθεί οι γονείς όταν ήλθαν πρόσφυγες από την Καππαδοκία το 1922.

Τον Ιούνιο του 2018, είχε συμμετάσχει με δεκάδες άλλους καλλιτέχνες στη συναυλία «Τα μυστικά της Εγνατίας» που παρουσίασε ο συνθέτης Νίκος Κυπουργός στο Ωδείο Ηρώδου του Αττικού.

Η Φαρασοπούλου έφυγε από την ζωή στις 23 Νοεμβρίου 2019 σε ηλικία 86 ετών και κηδεύτηκε στους Ασκητές Ροδόπης.

## Παραπομπές


Κατηγορία:Ελληνίδες τραγουδίστριες
Κατηγορία:Μικρασιατικός Ελληνισμός
Κατηγορία:Καππαδόκες Έλληνες
Ατζέ Γουίλσον

Η **Ατζέ Γουίλσον** (γεν. 8 Μαΐου 1994) είναι Αμερικανίδα αθλήτρια του στίβου, που ειδικεύεται στα 800 μέτρα.

## Καριέρα
Ήταν 6η στα 800 μέτρα στο Παγκόσμιο Πρωτάθλημα Στίβου 2013 στη Μόσχα, με χρόνο 1:58.21 δευτερόλεπτα.

Κατέκτησε το αργυρό μετάλλιο στο Παγκόσμιο Πρωτάθλημα Κλειστού Στίβου 2016 στο Πόρτλαντ, με χρόνο 2:00.27 δευτερόλεπτα. Ήταν δωδέκατη στους Ολυμπιακούς Αγώνες 2016, στους ημιτελικούς στο Ρίο ντε Τζανέιρο, και δεν προκρίθηκε στον τελικό.

Κατέκτησε την τρίτη θέση και το χάλκινο μετάλλιο στο Παγκόσμιο Πρωτάθλημα Στίβου 2017 στο Λονδίνο, με χρόνο 1:56.65.

Κατέκτησε ξανά το ασημένιο μετάλλιο μετά από δύο χρόνια στο Παγκόσμιο Πρωτάθλημα Κλειστού Στίβου 2018 στο Μπέρμιγχαμ.

## Παραπομπές


Κατηγορία:Αμερικανίδες αθλήτριες δρόμων μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Ντάμιαν Σιμάνσκι

Ο **Ντάμιαν Σιμάνσκι** (*Damian Szymański,* 16 Ιουνίου 1995) είναι Πολωνός επαγγελματίας ποδοσφαιριστής, ο οποίος αγωνίζεται ως κεντρικός μέσος για τη Λέγκια Βαρσοβίας και την εθνική Πολωνίας.

## Σταδιοδρομία σε συλλόγους
Ο Σιμάνσκι έχει αγωνιστεί στις πολωνικές Μπελχάτοφ, Γιαγκελόνια και Βίσλα Πλοτσκ.

Στις 12 Ιανουαρίου 2019, η Βίσλα Πλοτσκ ανακοίνωσε τη μεταγραφή του Σιμάνσκι στη ρωσική Αχμάτ Γκρόζνι. Τρεις μέρες αργότερα, η Αχμάτ επιβεβαίωσε την μεταγραφή του με συμβόλαιο διάρκειας 4,5 ετών. 

Στις 13 Ιανουαρίου 2020, η ΑΕΚ ανακοίνωσε τον δανεισμό του Σιμάνσκι μέχρι το τέλος της σεζόν 2019-20, με επιλογή αγοράς ύψους 1,5 εκατομμυρίου ευρώ. Στις 30 Ιουνίου 2020, ο Σιμάνσκι υπέγραψε 4ετές συμβόλαιο με την ΑΕΚ, αφού η μετακίνηση από την Αχμάτ Γκρόζνι έγινε μόνιμη. με την ΑΕΚ κατέκτησε ένα πρωτάθλημα (2022-23) και ένα κύπελλο Ελλάδας (2022-23). Το 2023 υπέγραψε τετραετές συμβόλαιο, ωστόσο αποχώρησε από την ομάδα δύο χρόνια αργότερα.

Το 2025 υπέγραψε στη Λέγκια Βαρσοβίας.

## Διεθνής σταδιοδρομία
left|μικρογραφία|Ντάμιαν Σιμάνσκι, 2019
Ο Σιμάνσκι έχει δύο συμμετοχές με την Εθνική Πολωνίας U20.

Έκανε το ντεμπούτο του για την Εθνική Πολωνίας στις 7 Σεπτεμβρίου 2018, σε έναν αγώνα της Α' κατηγορίας του Πρωταθλήματος Εθνών ΟΥΕΦΑ 2018-19 εναντίον της Ιταλίας. Έκανε τη πρώτη του συμμετοχή στο βασικό σχήμα για την Πολωνία, στο δεύτερο αγώνα εναντίον της Ιταλίας στις 14 Οκτωβρίου.

Στις 8 Σεπτεμβρίου του 2021 σημείωσε το πρώτο του γκολ με την Εθνική Πολωνίας του σε παιχνίδι εναντίον της Αγγλίας στο Εθνικό Στάδιο της Βαρσοβίας για τα προκριματικά του Μουντιάλ του 2022. Είχε περάσει ως αλλαγή στο 68’ και σκόραρε με κεφαλιά στις καθυστερήσεις του παιχνιδιού, διαμορφώνοντας το τελικό 1-1 . 

Επελέγη στο ρόστερ της ομάδας στο Μουντιάλ 2022 και στο Euro 2024. 

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com 
*  

Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πολωνίας Κ20
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές ΓΚΣ Μπελχάτοφ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Γιαγκελόνια Μπιάλιστοκ
Κατηγορία:Ποδοσφαιριστές Βίσλα Πλοτσκ
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Εκλογική περιφέρεια Καβάλας

Η **εκλογική περιφέρεια Καβάλας** είναι μια από τις 59 εκλογικές περιφέρειες της Ελλάδας. Είναι μία από τις πέντε εκλογικές περιφέρειες της περιφέρειας Ανατολικής Μακεδονίας και Θράκης. Καλύπτει σήμερα την έκταση της που είχε ο νομός Καβάλας και το 2023 έχει 142.369 εγγεγραμμένους ψηφοφόρους.

## Δήμοι και Ψηφοφόροι
Στην Εκλογική περιφέρεια Καβάλας υπάγονται τέσσερις καλλικρατικοί δήμοι: 
* Δήμος Καβάλας (67.046 εγγεγραμμένοι ψηφοφόροι)
* Δήμος Νέστου (25.726 εγγεγραμμένοι ψηφοφόροι)
* Δήμος Παγγαίου (35.383 εγγεγραμμένοι ψηφοφόροι)
* Δήμος Θάσου (13.501 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Καβάλας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Καβάλας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

## Βουλευτές
Παρατίθεται ένας κατάλογος των Βουλευτών που επροσώπησαν την εκλογική Περιφέρεια Καβάλας από το 1974:

## Παραπομπές


Καβαλας
Κατηγορία:Περιφερειακή ενότητα Καβάλας
Κατάλογος των μελών του Ευρωπαϊκού Κοινοβουλίου για την Κύπρο, 2019-2024

Η παρούσα λίστα περιλαμβάνει τα 6 μέλη του Ευρωπαϊκού Κοινοβουλίου για την Κύπρο''' για την περίοδο 2019-2024.

## Αρχικός Κατάλογος

## Σημερινός Κατάλογος

Τον Φεβρουάριο του 2020 πειθαρχικό συμβούλιο της ΕΔΕΚ διέγραψε τον Δημήτρη Παπαδάκη από το μητρώο των μελών του κόμματος. Ακολούθως ο πρόεδρος της ΕΔΕΚ δήλωσε ότι ο Δημήτρης Παπαδάκης δεν εκπροσωπεί πλέον την ΕΔΕΚ στο ευρωκοινοβούλιο.

Στις 2 Νοεμβρίου 2022 ο Λευτέρης Χριστοφόρου ορίστηκε ως μέλος του Ευρωπαϊκού Ελεγκτικού Συνεδρίου, παραχωρώντας  την έδρα του στην πρώην βουλευτή του Δημοκρατικού Συναγερμού, Ελένη Σταύρου.

## Παραπομπές


Κυπρος
Ζαν Ντεσεμέτ

Ο **Ζαν Ντεσεμέτ** (*Jean Descemet,* 1732-1810) ήταν Γάλλος ιατρός και βοτανολόγος, ο οποίος ήταν ο πρώτος που περιέγραψε τη μεμβράνη του Ντεσεμέτ.  

## Βιογραφία
Σπούδασε ιατρική στο Παρίσι (διδακτορική διατριβή το 1757) και δημοσίευσε το *Catalogue des plantes du jardin de MM. les apothicaires de Paris, suivant leurs genres et les caractères des fleurs, conformément à la méthode de M. Tournefort* (1759). Είναι επίσης γνωστός για το βιβλίο του *Observations sur la choroide,* που καλύπτει το θέμα του χοριοειδή χιτώνα και δημοσιεύθηκε το 1768 από το De l'Imprimerie Royale. 

## Παραπομπές


Κατηγορία:Γάλλοι ιατροί
Κατηγορία:Γάλλοι βοτανολόγοι
Γιάννης Σαραντίτης

Ο **Γιάννης Σαραντίτης** είναι Έλληνας επιχειρηματίας και δικηγόρος, με δραστηριότητα στη ναυτιλία και στην αγορά ακινήτων/real estate, καθώς και επίτιμος Πρόξενος της Νορβηγίας στην Ελλάδα.

## Βιογραφικά Στοιχεία και εκπαίδευση
Γεννήθηκε στη Αθήνα στις 4 Φεβρουαρίου 1972, γιος του Βασίλη Σαραντίτη. Ξεκίνησε τις σπουδές του στο Πανεπιστήμιο του Μπάκιγχαμ και συνέχισε στο Εθνικό και Καποδιστριακό Πανεπιστήμιο Αθηνών. Είναι παντρεμένος με την Μαλβίνα Σαραντίτη και έχει δυο παιδιά.

## Επιχειρηματική δράση
Ο Γιάννης Σαραντίτης έχει δραστηριοποιηθεί στο παρελθόν επιχειρηματικά στον τομέα των τηλεπικοινωνιών με την Telenor μέσω κοινοπραξίας στην περιοχή των Βαλκανίων.

Έχει διατελέσει μέλος του Διοικητικού Συμβουλίου της PROMONTE GSM στη δεκαετία του 1990 και από το 2000 μέχρι το 2008 μέλος του Διοικητικού Συμβουλίου της *Cosmote Mobile Telecommunications*.

Στον τομέα της κρουαζιέρας υπήρξε μέλος του Διοικητικού Συμβουλίου της Festival Cruises (2000-2004), συμμετείχε μετοχικά στον Τραπεζικό τομέα και ήταν μέλος του Διοικητικού Συμβουλίου της First Business Bank (2001-2007).

Το 2003 ίδρυσε την Ναυτιλιακή Εταιρεία W MARINE INC, από το 2004-2017 ήταν Διευθύνων Σύμβουλος της «Σαραντίτης Εταιρία Δικηγόρων» στην οποία σήμερα είναι ο κύριος μέτοχος, ενώ το 2005 ίδρυσε την εταιρεία W Real Estate Investments S.A.

## Τιμές και διακρίσεις
Από τον Φεβρουάριο του 2009 είναι επίτιμος Πρόξενος της Νορβηγίας στην Ελλάδα και έχει παρασημοφορηθεί με τον τίτλο του Ιππότη του Τάγματος Τιμής, Πρώτου Βαθμού.

## Φιλανθρωπικές δράσεις
Τον Δεκέμβριο του 2018 υπήρξε ένας εκ των βασικών δωρητών της κατασκευής του νέου γηπέδου της ΑΕΚ «Αγιά Σοφιά».

## Παραπομπές


Κατηγορία:Έλληνες επιχειρηματίες
Κατηγορία:Έλληνες δικηγόροι του 21ου αιώνα
Αμπντ-αλ Καρίμ

Ο **Αμπντ-αλ Καρίμ** (έγινε γνωστός τον 20ό αιώνα, διακυβέρνησε μεταξύ Ιουλίου 1924 – 30 Ιανουαρίου 1925) ήταν Εμίρης του Αφγανιστάν, του οποίου η διακυβέρνηση περιορίστηκε στη Νότια Επαρχία. Ήταν ο μικρότερος γιος του Μοχαμάντ Γιακούμπ Χαν, πρώην μονάρχη του Αφγανιστάν ο οποίος αναγκάστηκε να εξοριστεί στις Βρετανικές Ινδίες το 1879 και η μητέρα του ήταν σκλάβα του πατέρα του. Το 1924, ενημερώθηκε ότι στη νότια επαρχία λάμβανε χώρα η Εξέγερση του Χοστ. «Υπάρχει εξέγερση τώρα στο Χοστ», είπαν οι φύλαρχοι, «και είναι κατάλληλη στιγμή για σας να ξανακερδίσετε τη χώρα που έχασε ο πατέρας σας». Τον Ιούλιο πέρασε από τις Βρετανικές Ινδίες στο Αφγανιστάν και αφού διακήρυξε στους αντάρτες ότι θα κυβερνούσε δίκαια με συμβούλιο 40 ουλεμάδων, ανέλαβε τον έλεγχο της εξέγερσης. Μετά την αποτυχία της εξέγερσης τον Ιανουάριο του 1925 απέφυγε τη σύλληψη και κατέφυγε πάλι στις Βρετανικές Ινδίες. 

## Παραπομπές


Κατηγορία:Εμίρηδες του Αφγανιστάν
Blue Sky Studios

Το **Blue Sky Studios, Inc.** ήταν αμερικανικό κινηματογραφικό στούντιο παραγωγής έργων κινουμένων σχεδίων στον υπολογιστή με έδρα το Γκρίνουιτς του Κονέκτικατ. Ήταν θυγατρική της 20th Century Animation μέχρι την απόκτηση στοιχείων της 21st Century Fox από την Walt Disney Company το 2019. Το στούντιο ιδρύθηκε το 1987 από τους Κρις Γουέτζ, Μάικλ Φεράρο, Carl Ludwig, Άλισον Μπράουν, Ντέιβιντ Μπράουν και τον Eugene Troubetzkoy. Το στούντιο έκλεισε στις 10 Απριλίου 2021 λόγω της οικονομικής επίδρασης των περιορισμών της COVID-19 στις επιχειρηματικές δραστηριότητες της Disney.

## Ταινίες

## Παραπομπές

## Εξωτερικοί σύνδεσμοι
* 

Κατηγορία:Blue Sky Studios
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Αμερικανικές εταιρίες παραγωγής κινουμένων σχεδίων
Κατηγορία:20th Century Studios
Κατηγορία:Εξαγορές της Disney
Κατηγορία:Αντίκτυπος της πανδημίας COVID-19 στον κινηματογράφο
Κατηγορία:Εταιρείες ιδρυθείσες το 1987
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Θαρσείν Χρει

**Θαρσείν Χρει,** είναι το όνομα Ελληνόφωνης Ροκ μπάντας που δημιουργήθηκε στην Αθήνα το 1973 από τους Γιώργο Μπιλικά, Μπάμπη Μαραγκό & Κώστα Χαλβαδάκη.

## Βιογραφία
Γεννημένοι και μεγαλωμένοι στην Αθήνα οι τρεις παιδικοί φίλοι, με κοινά βιώματα αλλά και με κοινά ακούσματα, συνέδεσαν τις μουσικές τους ανησυχίες πολύ νωρίτερα. Από τα τέλη της δεκαετίας του '60, ο Μπάμπης Μαραγκός και ο Κώστας Χαλβαδάκης ήταν μέλη του γκρουπ **Boems**, στο οποίο προστέθηκε αργότερα και ο Γιώργος Μπιλικάς αναλαμβάνοντας το πόστο του τραγουδιστή. Το γκρουπ αυτό διαλύθηκε λόγω στρατιωτικών υποχρεώσεων και οι τρεις φίλοι ξαναβρέθηκαν μαζί το 1971. Μια χρονιά που ξεκίνησε και η ασχολία τους με την τραγουδοποιία.  
 
## Pop Festival
Το 1973, είχαν ήδη αρκετό υλικό συγκεντρωμένο όταν πληροφορήθηκαν για το  Pop Festival που διοργάνωνε τότε η δισκογραφική εταιρία "Columbia" και το περιοδικό "Φαντάζιο", στο οποίο οι τρεις φίλοι, πήραν μέρος σαν μονάδες.  Δεσμευμένοι όμως από τους όρους του διαγωνισμού που ήθελε μόνο γκρουπ και όχι σόλο καλλιτέχνες, προσέλαβαν στα τύμπανα τον Τόλη Πιπερά, και έτσι δημιουργήθηκαν οι **Θαρσείν Χρει,** προκειμένου να λάβουν μέρος στο  Pop Festival με το τραγούδι του Γιώργου Μπιλικά  "Μέρα Βροχερή" το οποίο είχε προκριθεί για τον διαγωνισμό και το οποίο κέρδισε το τρίτο βραβείο στην κατηγορία "καλύτερο τραγούδι". Το τραγούδι αυτό, απετέλεσε και τη μοναδική δισκογραφική τους κατάθεση, στο LP της Columbia "Pop Festival '73"  αφού κανείς από τη δισκογραφική εταιρία δεν ενδιαφέρθηκε ποτέ για το ρεπερτόριο του γκρουπ, παρ' όλο που είχαν υπογράψει πενταετές συμβόλαιο.

Στη συνέχεια, διοργάνωσαν και έλαβαν μέρος σε αρκετές συναυλίες στην Αθήνα και στην επαρχία (Τρίκαλα & Αγρίνιο). Την άνοιξη του 1974 Δημήτρης Δημητράκας αντικατέστησε τον αποχωρήσαντα  Τόλη Πιπερά και με τη νέα σύνθεση εξακολούθησαν να δίνουν συναυλίες και να παίζουν σε διάφορα Αθηναϊκά κλαμπ της εποχής, παρουσιάζοντας στο μεγαλύτερο μέρος του ρεπερτορίου τους, τα δικά τους τραγούδια. Οι τελευταίες εμφανίσεις της μπάντας έγιναν στο κλαμπ Καζάμπρα, στην Πλάκα.

Η διάλυση του γκρουπ, ήρθε το καλοκαίρι του 1974 με τα γεγονότα της Κύπρου και την επιστράτευση (αναγκαστικά) και με την μεταπολίτευση (ουσιαστικά), που βρήκε την Ελλάδα να "κολυμπάει" στο πεντάγραμμο του -μέχρι τότε απαγορευμένου- πολιτικού τραγουδιού.

## 1974

Το 2004, το ενδιαφέρον του ερευνητή Νίκου Καραθανάση, για το παλιό ηχογραφημένο υλικό των Θαρσείν Χρει και η επιμονή του να βρεθούν οι παλιές μπομπίνες με τα τραγούδια, είχαν σαν αποτέλεσμα την κυκλοφορία από την Anazitisi Records  του LP 1974 , σε βινύλιο, τετρακοσίων αριθμημένων συλλεκτικών αντιτύπων.

## Δισκογραφία
**1973:** "Pop Festival '73" (Columbia) 

**2004:** "1974"  (Anazitisi Records) 

## Παραπομπές


Κατηγορία:Ελληνικά μουσικά συγκροτήματα
Νίκολα Στάνκοβιτς

Ο **Νίκολα Στάνκοβιτς** (*Nikola Stanković, 1*8 Δεκεμβρίου 1993) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος αμυντικός για την ΑΕΛ. 

## Σταδιοδρομία σε συλλόγους
Γεννήθηκε στο Σόμπορ και πέρασε από όλες τις ηλικιακές κατηγορίες της ακαδημίας νέων της ΦΚ Κρβένκα. Επίσης, πέρασε έξι μήνες με την ομάδα νέων της Παρτιζάν.  

Έκανε τις πρώτες του επαγγελματικές συμμετοχές κατά τη διάρκεια της σεζόν 2011-12. Αγωνίστηκε σε πάνω από 70 αγώνες για την Ιντίγια μεταξύ 2012 και 2015.  

Τη σεζόν 2015-16, μετακινήθηκε στη Μπάτσκα Μπάτσκα Παλάνκα. Μετά την άνοδο της ομάδας στη Σερβική Σούπερλιγκα, αποχώρησε στο τέλος της σεζόν και αργότερα υπέγραψε τριετές συμβόλαιο με τη Ραντνίτσκι Νις. 

Στις 24 Απριλίου 2019, η ΑΕΛ ανακοίνωσε την υπογραφή του Στάνκοβιτς με τριετές συμβόλαιο. 

## Διεθνής σταδιοδρομία
Έκανε το διεθνές ντεμπούτο του για την Εθνική Σερβίας σε μία φιλική ήττα με 3-0 από το Κατάρ. 

## Στατιστικά σταδιοδρομίας

: *Μέχρι τις 23 Σεπτεμβρίου 2018.* 

## Παραπομπές

## Εξωτερικοί σύνδεσμοι
*   
*   
*   
*     
* Προφίλ στο Transfermarkt.com 

Κατηγορία:Σέρβοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές ΦΚ Ιντίγια
Κατηγορία:Ποδοσφαιριστές ΟΦΚ Μπάτσκα Μπάτσκα Παλάνκα
Κατηγορία:Ποδοσφαιριστές ΦΚ Ραντνίτσκι Νις
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρώτης Κατηγορίας Σερβίας
Σύνοδος ολομέλειας

μικρογραφία|Όλα τα μέλη του συνεδρίου αναμένεται να παρακολουθήσουν τις συνόδους ολομέλειας
Η **σύνοδος ολομέλειας** είναι η συνεδρία ενός κοινοβουλίου, στην οποία όλοι οι βουλευτές όλων των κομμάτων πρέπει να παραστούν. Μια τέτοια συνεδρία μπορεί να περιλαμβάνει ένα ευρύ φάσμα περιεχομένου, από κεντρικές ομιλίες μέχρι πάνελ συζητήσεων, και δεν σχετίζεται απαραίτητα με συγκεκριμένο στυλ της παρουσίασης ή διαβουλευτική διαδικασία. Ωστόσο, ο όρος δεν έχει απαραιτήτως πολιτική-κοινοβουλευτική σημασία, όπου σε αυτή τη περίπτωση, στη σύνοδο ολομέλειας αναφερόμαστε ότι όλα τα μέλη των συμβαλλόμενων μερών πρέπει να παραστούν στη συνάντηση. 

Το Συνέδριο της Βιέννης είναι μία περίπτωση συνεδρίου στο οποίο δεν προβλεπόταν η σύγκληση  της  ολομέλειας.

## Δείτε επίσης

*Όροφος (νομοθεσία)

Κατηγορία:Συναντήσεις
DreamWorks Animation

Η **DreamWorks Animation** (επίσης γνωστή και ως **DreamWorks**) είναι ένα αμερικανικό στούντιο κινούμενων σχεδίων που είναι θυγατρική της Universal Pictures, ενός τμήματος της NBCUniversal, η οποία είναι εξ ολοκλήρου θυγατρική της Comcast. Τα κεντρικά της γραφεία βρίσκονται στο Glendale της Καλιφόρνιας και παράγει κινούμενες ταινίες μεγάλου μήκους, τηλεοπτικά προγράμματα και online εικονικά παιχνίδια. Το στούντιο έχει κυκλοφορήσει αυτήν την περίοδο 43 συνολικά ταινίες μεγάλου μήκους, συμπεριλαμβανομένων των ''Πρίγκιπα της Αιγύπτου*, , *Σεβάχ: Ο Θρύλος των Επτά Θαλασσών*, *Ο Δρόμος για το Ελ Ντοράντο*, *Σπίριτ: το Άγριο Άλογο*, *Οι Κότες το 'Σκασαν*, *Σρεκ*, *Ο Καρχαριομάχος*, *Μαδαγασκάρη, Οι Πιγκουίνοι της Μαδαγασκάρης, Γουάλας & Γκρόμιτ στον Τεράστιο Λαχανόκηπο, Πέρα από το Φράχτη, Ποντικούπολη, Η ταινία μιας Μέλισσας, Τέρατα και Εξωγήινοι, *[[Κουνγκ Φου Πάντα (ταινία)|Κουνγκ Φου Πάντα']]', *Πώς να εκπαιδεύσετε το δράκο σας*, *Μεγαλοφυής*, *Γάτος Σπιρουνάτος*, *Οι Πέντε Θρύλοι,* *Τούρμπο*, *Οι Κρουντς*, *Οι Ευχούληδες*, *Γέτι: Ο Χιονάνθρωπος των Ιμαλαΐων*, *Τα Κακά Παιδιά*, *Ρούμπι: Ένα Κράκεν στην Εφηβεία''.

## Εξωτερικοί Σύνδεσμοι
*Επίσημη ιστοσελίδα

Κατηγορία:Universal Pictures
Κατηγορία:DreamWorks Animation
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1994
Τυροθρισίνη

Η **τυροθρικίνη** αποτελεί ένα μείγμα αντιβιοτικών, το οποίο απομονώθηκε από το βακτήριο του Bacillus brevis από τον Ρενέ Ντυμπό, στα τέλη της δεκαετίας του 1930. Αργότερα φάνηκε από τον Ντυμπό και τον Ρόλιν Χότσκις να είναι ένα μείγμα από δύο διαφορετικά αντιβιοτικά: της γραμικιδίνης και της τυροκιδίνης.

Η γραμικιδίνη και η τυροκιδίνη είναι σύντομα πολυπεπτίδια που διαταράσσουν τις κυτταρικές μεμβράνες ορισμένων, κυρίως gram-θετικών βακτηρίων. Η τυροθρικίνη και συστατικά αντιβιοτικά είναι πολύ τοξικά για να ληφθούν εσωτερικά, αλλά μερικές φορές χρησιμοποιούνται ως τοπικά αντιβιοτικά.

Η τυροθρικίνη, και τα αντιβιοτικά που την απαρτίζουν, ανήκουν στην φαρμακολογικά σχετική ομάδα των πολυπεπτιδικών αντιβιοτικών, συμπεριλαμβανομένης της κολιστίνης, της πολυμυξίνης Β και της βακιτρακίνης. Δεν υπάρχει διασταυρούμενη ανθεκτικότητα σε αυτούς τους τρεις παράγοντες.

## Παραπομπές

Τυροθρισινη
Καταστολέας lac

Ο ***καταστολέας lac*** είναι DNA-δεσμευτική πρωτεΐνη που αναστέλλει την έκφραση των γονιδίων που κωδικοποιούν πρωτεΐνες οι οποίες εμπλέκονται στο μεταβολισμό της λακτόζης σε βακτήρια. Τα γονίδια αυτά είναι καταπιεσμένα, όταν η λακτόζη δεν είναι διαθέσιμη στο κύτταρο, εξασφαλίζοντας ότι το βακτήριο επενδύει μόνο ενέργεια στην παραγωγή των μηχανημάτων που απαιτούνται για την πρόσληψη και την αξιοποίηση της λακτόζης, όταν η λακτόζη είναι παρούσα. Όταν η λακτόζη είναι διαθέσιμη, μετατρέπεται σε αλλολακτιόζη, η οποία αναστέλλει την ικανότητα δέσμευσης DNA από το καταστολέα lac, αυξάνοντας την έκφραση των γονιδίων.

## Ανακάλυψη
Ο καταστολέας *lac* απομονώθηκε για πρώτη φορά από τους Βάλτερ Γκίλμπερτ και Μπένο-Μίλερ Χιλλ το 1966. Έδειξαν ότι *[[in vitro]]* η πρωτεΐνη που δεσμεύεται σε DNA περιέχει τον οπερώνα *lac*, και απελευθέρωνε το DNA όταν γινόταν προσθήκη του IPTG (ένα ανάλογο της αλλολακτόζης). 

## Παραπομπές


Κατηγορία:Γονιδιακή έκφραση
Αγιοζούμι

Με την ονομασία **αγιοζούμι**, αγιόζωμο ή αγιοζώμιν, (ἁγιοζούμιν), ήταν γνωστό φαγητό της Βυζαντινής κουζίνας, είδος κρεμμυδόσουπας.

Στην Βυζαντινή Αυτοκρατορία θεωρούνταν το γεύμα των φτωχών και ήταν ο ζωμός που προερχόταν από το βράσιμο κρεμμυδιών με θρομβόξυλα, για αρωματικό, και με λίγο λάδι, τον ζωμό αυτόν τον έτρωγαν ανακατεύοντας τον με ψωμί μπαγιάτικο. Η σούπα αυτή ήταν δημοφιλής και μεταξύ των μοναχών σε περιόδους νηστείας αλλά και κάθε Τετάρτη και Παρασκευή.

Η συνταγή όπως παραδίδεται από τον Πτωχοπρόδρομο :

Με το ίδιο όνομα είναι γνωστές κι άλλες συνταγές με αλεύρι και λάδι, ή δημητριακά και όσπρια ή λάχανα.

## Παραπομπές


Κατηγορία:Βυζαντινή κουζίνα
Κατηγορία:Σούπες
Διοργανώσεις Ε.Π.Σ. Χαλκιδικής 2018–19

Για την **περίοδο 2018–19**, η Ένωση Ποδοσφαιρικών Σωματείων Χαλκιδικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χαλκιδικής.

Η πρωταθλήτρια της ΕΠΣ Χαλκιδικής έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία, ενώ η ομάδα που ανακηρύσσεται κυπελλούχος ΕΠΣ Χαλκιδικής, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Χαλκιδικής είναι η εξής:

* Α΄ Κατηγορία
* Β΄ Κατηγορία
** Βόρειος Όμιλος
** Νότιος Όμιλος
* Γ΄ Κατηγορία

### Αναδιάρθρωση
Τον Μάιο του 2018 η ΕΠΣΧ αποφάσισε την αναδιάρθρωση των κατηγοριών του πρωταθλήματος.  Έτσι από την περίοδο 2019-20 η δομή του πρωταθλήματος θα είναι ως εξής:

* **Α1 Κατηγορία**: η κορυφαία κατηγορία θα ονομάζεται Α1 και θα απαρτίζεται από 12 ομάδες,  10 από την Α ΕΠΣΧ 2018-19 (2η-11η θέση) και 2 από την Β ΕΠΣΧ (πρωταθλήτριες των δυο ομίλων)

* **Α Κατηγορία**: η 2η κατηγορία θα είναι η Α΄ όπου θα συμμετέχουν επίσης 12 σύλλογοι , 5 θα προέρχονται από την Α ΕΠΣΧ 2018-19 (θέσεις 12-16) , 6 από την Β΄ (θέσεις 2η-4η από κάθε όμιλο) και η πρωταθλήτρια της Γ κατηγορίας.
* **Β Κατηγορία**: η 3η κατηγορία (Β΄) θα διεξάγεται σε ομίλους ανάλογα με τον αριθμό συμμετοχών. Στην κατηγορία αυτή θα αγωνιστούν 20 ομάδες της Β ΕΠΣΧ 2018-19 (θέσεις 5-14 σε κάθε όμιλο) , οι ομάδες της Γ εκτός της πρωταθλήτριας , καθώς και όποιες επαναδραστηριοποιηθούν η εγγραφούν στην ΕΠΣΧ.
### Α΄ Κατηγορία
Η κορυφαία κατηγορία της ΕΠΣ Χαλκιδικής διεξάγεται με τη συμμετοχή 16 ομάδων και με τη μορφή πρωταθλήματος διπλών αγώνων. Πρωταθλήτρια για την περίοδο 2018-19 ήταν ο Νέος Π.Ο. Νέας Καλλικράτειας. Δεν διοργανώθηκαν Play Off για την ανάδειξη πρωταθλητή καθώς η βαθμολογική διαφορά με το 2ο στην κανονική περίοδο ήταν μεγαλύτερη των 7 βαθμών.

Η Βαθμολογία της κανονικής περιόδου ήταν:

Πηγή: ΕΠΣ Χαλκιδικής 


### Β΄ Κατηγορία
Σε 2 ομίλους των 14 ομάδων διεξήχθη το πρωτάθλημα της Β΄ Κατηγορίας.

#### Βόρειος Όμιλος
Η Τελική Βαθμολογία του Βορείου ομίλου ήταν ως εξής:

Πηγή: ΕΠΣ Χαλκιδικής

#### Νότιος Όμιλος
Η Τελική Βαθμολογία του Νοτίου ομίλου ήταν ως εξής:

Πηγή: ΕΠΣ Χαλκιδικής

### Γ΄ Κατηγορία
Με συμμετοχή μόλις 5 ομάδων διεξήχθη η 3η κατηγορία

Πηγή: ΕΠΣ Χαλκιδικής 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χαλκιδικής. 

### Τελικός

## Σούπερ Καπ
Στον τελικό του Super Cup αναμετρώνται ο πρωταθλητής και ο κυπελλουχος της ΕΠΣΧ της προηγούμενης περιόδου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χαλκιδικής
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Ρόμπερτ Ουίλιαμς

Ο **Ρόμπερτ Ουίλιαμς** (**Ροβέρτος-Κωνσταντίνος Ουίλιαμς**) (Αθήνα, 4 Δεκεμβρίου 1949 - 21 Αυγούστου 2022) ήταν Έλληνας τραγουδιστής και μουσικοσυνθέτης. Το 1977 εκπροσώπησε την Ελλάδα στον Διαγωνισμό Τραγουδιού της Eurovision, όπου κατέκτησε την πέμπτη θέση.

## Βιογραφία
Ο Ρόμπερτ Ουίλιαμς γεννήθηκε το 1949 από Βρετανό πατέρα και Ελληνίδα μητέρα. Για ένα διάστημα εργάστηκε στη Ροδεσία αφού τελείωσε το γυμνάσιο.

Από τις αρχές της δεκαετίας του 1970 ήταν κιθαρίστας και τραγουδιστής της ροκ μπάντας POLL, όπου συμμετείχαν επίσης οι Κώστας Τουρνάς, Σπύρος Μαυρογιάννης, Σταύρος Λογαρίδης, Νάσια Σανδή και Μαίρη Γκλας.  Από το 1974 ήταν επίσης ενεργός τραγουδιστής ποπ και ροκ. Ο πρώτος του δίσκος κυκλοφόρησε το 1974 με τίτλο «Robert Williams». To 1976 σημείωσε μεγάλη επιτυχία με το τραγούδι «Μίλα μου» από τον δίσκο «Εσύ κι εγώ».

Το 1977 εκπροσώπησε την Ελλάδα στον Διαγωνισμό Τραγουδιού της Γιουροβίζιον με τον Πασχάλη, τη Μπέσσυ Αργυράκη και τη Μαριάννα Τόλη και έφτασε με το τραγούδι *[[Μάθημα Σολφέζ (τραγούδι)|Μάθημα σολφέζ]]* στην πέμπτη θέση. 

Το 1991 έγραψε για τη τηλεοπτική σειρά Η λάμψη του Νίκου Φώσκολου τη μουσική και τους στίχους σε πολλά τραγούδια. 

Σε συνέντευξη του το 2013 ανέφερε ότι εργαζόταν στον Οργανισμό Συλλογικής Διαχείρησης, τον φορέα για τα πνευματικά δικαιώματα των τραγουδιστών. 

Συνέθεσε επίσης τον ύμνο της Νέας Δημοκρατίας. 

Απεβίωσε σε 21 Αυγούστου 2022, έπειτα από μάχη με τον καρκίνο.

## Παραπομπές


## Εξωτερικοί σύνδεσμοι

* Ιστοσελίδα του Ρόμπερτ Ουίλιαμς 
*    

Κατηγορία:Έλληνες μουσικοί
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1977
Κατηγορία:Συμμετέχοντες στη Eurovision
Άοσα Κύθνου

Η **Άοσα** ή **Νάουσα** είναι παραθαλάσσιος οικισμός της τοπικής κοινότητας Δρυοπίδας στην Κύθνο του νομού Κυκλάδων. Σύμφωνα με την απογραφή του 2011 έχει πληθυσμό 4 μόνιμων κατοίκων.

## Γενικά στοιχεία
μικρογραφία|αριστερά|Η Άοσα της Κύθνου|εναλλ.=
Ο οικισμός βρίσκεται ανατολικά της Δρυοπίδας, σε κοντινή απόσταση από τη χερσόνησο και την εκκλησία του Αγίου Ιωάννη του Ελεήμονα και τις παραλίες Κουρί και Ζογκάκι. Κατά την αρχαιότητα, στην ευρύτερη περιοχή λειτουργούσαν μεταλλεία σιδήρου.

Διοικητικά, η Άοσα υπαγόταν μέχρι το 1997 στην κοινότητα Δρυοπίδος της επαρχίας Κέας, ενώ από το 1997 υπάγεται στον δήμο Κύθνου.

## Δημογραφία

## Παραπομπές


Κατηγορία:Παραλίες της Ελλάδας
Κατηγορία:Χωριά της Κύθνου
Μπάφι Αχαΐας

:

Το **Μπάφι** είναι μικρή ορεινή οικιστική περιοχή στην Τοπική Κοινότητα Πάου του Δήμου Καλαβρύτων στο νότιο τμήμα της Αχαΐας. Αποτελεί κτηνοτροφικό οικισμό και κατοικείται από λίγες οικογένειες.

## Τοποθεσία
Βρίσκεται στο βόρειο τμήμα του βουνού Προφήτης Ηλίας, έναντι του νέου οικισμού της Πάου και των βουνών Τρίφτα και Άγιος Αθανάσιος καθώς και άνωθεν του *Σκουπέικου Κάμπου*. Το υψόμετρο του οικισμού ανέρχεται περίπου σε 700 μέτρα

## Οδική πρόσβαση και αποστάσεις
Απέχει λίγο περισσότερο από 2 χιλιόμετρα από το χωριό Πάος και η μετάβαση στον οικισμό γίνεται στρίβοντας σε δυτική κατεύθυνση από τμήμα του δρόμου Πάους-Βεσινίου και ακολουθώντας έναν χωμάτινο δρόμο (από εκεί και έπειτα) που οδηγεί στο Μπάφι και είναι μήκους περίπου ενάμιση χιλιομέτρου. Από το χωριό Βεσίνι απέχει λίγο περισσότερο από 3 χιλιόμετρα.

Επίσης, η απόσταση του με το κεφαλοχώρι της Δάφνης είναι περίπου 10 χιλιόμετρα και από την έδρα του Δήμου Καλαβρύτων, τα Καλάβρυτα, είναι περίπου 45 χιλιόμετρα. Σε ευρύτερη κλίμακα απέχει περίπου 100 χιλιόμετρα από την Πάτρα και 70 χιλιόμετρα από την Τρίπολη.

## Παραπομπές και υποσημειώσεις


## Εξωτερικοί σύνδεσμοι
* Exploring Greece.gr - Μπάφι Αχαΐας. Ανάκτηση: 31/05/2019.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Κατηγορία:Δήμος Παΐων
Ολόσκορδο

Με την ονομασία **ολόσκορδο**, ήταν γνωστό ένα φαγητό, ορεκτικό της βυζαντινής κουζίνας.

Στην Βυζαντινή Αυτοκρατορία σερβιριζόταν πριν το φαγητό σαν ορεκτικό και εκτός τις μέρες νηστείας που ήταν δημοφιλές προτιμούνταν συχνά πριν το γεύμα. Η συνταγή περιελάμβανε σκόρδο που έπαιρναν τις σκελίδες και τις τηγάνιζαν με λάδι και έπειτα τις έτρωγαν με φρέσκο ψωμί. Επίσης το σέρβιραν ως συνοδευτικό ή αρωματικό για άλλα εδέσματα όπως όσπρια.

## Παραπομπές


Κατηγορία:Βυζαντινή κουζίνα
Κατηγορία:Ορεκτικά